Wen: Cheslin Kolbe pryk op omslag van RUGBY 22-speletjieStaan nader, videospeletjie- en rugbygeesdriftiges, want die wêreld van rugby-videospeletjies het pas nog interessanter geraak met die uitreiking van RUGBY 22, met ons eie Springbok-rugbyspeler, Cheslin Kolbe, wat op die omslag pryk. Die jongste weergawe van hierdie gewilde speletjie is einde Januarie op eie bodem uitgereik. Die speletjie is amptelik vir die Playstation 5, Playstation 4 en die Xbox Series X|S Xbox One uitgereik. “Ons is trots daarop dat een van ons plaaslike sterre wêreldwye erkenning kry deur so prominent gebruik te word in ’n gesogte spelvermaakproduk soos RUGBY 22,” sê Mario dos Santos, uitvoerende hoof van GameFinity Suid-Afrika. Oor die feit dat hy op die omslag van ŉ internasionale PlayStation-speletjie pryk sê Cheslin: “Dit is ŉ massiewe voorreg. Ek sou nooit kon dink ek sou op die omslag van ŉ rugbyspeletjie verskyn nie. Ek het altyd ander spelers op vorige speletjies gesien en gespeel. Dit is super spesiaal en ek kan nie wag om hierdie een te begin speel nie.” Net soos sy voorgangers, RUGBY 18 en RUGBY 20, bied dié nuwe weergawe ook ’n opwindende interaktiewe ervaring, maar ’n paar noemenswaardige veranderinge is aangebring om dié videospeletjie nog meer outentiek te maak. Nuwe groot nasionale spanne is nou ook vir die eerste keer deel van hierdie RUGBY-handelsnaam, insluitend die Wallabies van Australië en Nieu-Seeland se All Blacks. Albei dié spanne is bekend vir hulle kompeterende en fisieke eienskappe en die betowering wat hulle na die sport bring. Die ateljee het ook besluit om fotogrammetrie te gebruik om ’n meer realistiese voorkoms aan die spelers van laasgenoemde, asook die Franse span, se gesigte te gee. RUGBY 22 bied aan spelers al die elemente wat deel uitmaak van moderne rugby: Bekende amptelike spanne, taktiese veranderinge voor en tydens die spel, spesifieke spelpatrone, spel ná kontak en verskillende kombinasies. Alle rugbygeesdriftiges sal die grondbeginsels van die sport in die speletjie vind. Kenmerke van RUGBY 22: Wen: Een gelukkige Playstation 5-speler en een gelukkige Playstation 4-speler staan die kans om elk ŉ RUGBY 22-speletjie te wen. Die speletjie sal in die vorm van ŉ speletjiekode aan die wenner verskaf word. Die kompetisie sal op Vrydag 4 Maart om middernag sluit en die wenners sal op Maandag 7 Maart aangekondig word en per e-pos in kennis gestel word. Die kompetisie het gesluit. Bepalings en voorwaardes